Άκρως οικογενειακόν

Άκρως Οικογενειακόν είναι ο τίτλος μιας οικογενειακής κωμικής τηλεοπτικής σειράς που προβλήθηκε από τους τηλεοπτικούς δέκτες του ΑΝΤ1 τις σεζόν 2001-2003. Το σενάριο υπέγραψαν ο Πάνος Αμαραντίδης με τη Ρένα Ρίγγα, ενώ τη σκηνοθεσία της σειράς ανέλαβε ο Ανδρέας Μορφονιός. Και ενώ σημείωνε μεγάλα νούμερα τηλεθέασης και κατάφερνε να σκαρφαλώνει στις πρώτες θέσεις των εβδομαδιαίων τηλεβαρόμετρων, ολοκληρώθηκε απότομα στα μισά της δεύτερης σεζόν ύστερα από απαίτηση του Γιάννη Μπέζου ώστε να "αποφευχθεί να καταλήξει καρικατούρα εξαιτίας της επιτυχίας της". Έκτοτε, η σειρά προβλήθηκε πολλές φορές σε επανάληψη στην πρωινή και μεσημεριανή ζώνη του σταθμού. Το καλοκαίρι του 2022 η σειρά άρχισε να προβάλλεται στο Μακεδονία TV.

Η σειρά αφηγείται τη ζωή της πολυμελούς ευκατάστατης οικογένειας Θεοτοκάτου. Πρωταγωνιστές της είναι ο Γιάννης Μπέζος με τη σύζυγο του, Ναταλία Τσαλίκη, ενώ το υπόλοιπο καστ πλαισιώνουν η Αντιγόνη Γλυκοφρύδη, η Σοφία Ολυμπίου, ο Ηλίας Ζερβός, η Φαίδρα Δρούκα, ο Μέμος Μπεγνής, ο Χρήστος Σπανός, η Μαρούσα Στρογγυόγλου, η Αθανασία Γκανά και η μικρή, Ιφιγένεια Καλούτσα. Στον δεύτερο κύκλο, με την αποχώρηση της Γκανά, τη θέση της παίρνει η Θωμαΐς Ανδρούτσου, ενώ η μικρή Μαρία Γαλέτα αντικαθιστά την Καλούτσα.

 Επισκόπηση σειράς 
ΚύκλοςΕπεισόδιαΑ΄ ΠροβολήΠρεμιέραΦινάλε1341 Οκτωβρίου 200121 Ιουνίου 20022144 Οκτωβρίου 200227 Ιανουαρίου 2003
 Χαρακτήρες 
 Πρωταγωνιστές 
Αλέξανδρος Θεοτοκάτος (Γιάννης Μπέζος): Είναι ευκατάστατος δικηγόρος, σύζυγος της Μαργαρίτας. Κατοικεί με την οικογένειά του σε μια μονοκατοικία στην Δροσιά  . Η οικονομική του άνεση οφείλεται στην κληρονομιά που του άφησε ο πατέρας του. Μητέρα του είναι η Μπέμπα Θεοτοκάτου, η οποία όμως είναι φανατική χαρτοπαίχτρα. Ο Αλέξανδρος κατάγεται από την Κεφαλλονιά και αναζητάει συνεχώς τη μεγάλη δικαστική υπόθεση που θα τον κάνει καταξιωμένο δικηγόρο.
Μαργαρίτα Πετρίδου - Θεοτοκάτου (Ναταλία Τσαλίκη): Η μαμά της οικογένειας, έχοντας γνωρίσει τον σύζυγό της, Αλέξανδρο, από τα φοιτητικά τους χρόνια στη Θεσσαλονίκη, από όπου εκείνη κατάγεται, τον παντρεύτηκε σε νεαρή ηλικία, παραμελώντας τις σπουδές της και χωρίς να πάρει το πτυχίο της νομικής που ήθελε. Έτσι τώρα πλέον μαγειρεύοντας και φροντίζοντας τα τέσσερα παιδιά τους, διαβάζει παράλληλα, ώστε να δώσει εξετάσεις και να περάσει το Ναυτικό Δίκαιο, το οποίο είναι το μόνο μάθημα που της έμεινε προκειμένου να πάρει το πτυχίο της.
Χαραλαμπία (Μπέμπα) Χουρμουζιάδου - Θεοτοκάτου (Αντιγόνη Γλυκοφρύδη): Μητέρα του Αλέξανδρου και παθιασμένη χαρτοπαίχτρα. Μαζί με την αδερφή της, Τζούλια, μαλώνουν για διάφορα θέματα και ανακατεύονται συχνά στη ζωή της οικογένειας Θεοτοκάτου. Θεωρεί πως ο Αλέξανδρος μοιάζει τόσο χαρακτηριστικά όσο και στην επιτυχία του ως δικηγόρος, στον αποθανόντος πατέρα του. Το πραγματικό της όνομα δεν είναι Μπέμπα, αλλά δεν έχει αναφερθεί ποτέ, επειδή όπως έχει πει κατά καιρούς σε κάποια επεισόδια, αν κάποιος αναφέρει το όνομα ή την ηλικία της, δεν θα του ξαναμιλήσει ποτέ.
Ιουλία (Τζούλια) Χουρμουζιάδου (Σοφία Ολυμπίου): Αδερφή της Μπέμπας και θεία του Αλέξανδρου. Σύμφωνα με την ίδια, εκείνη είχε γνωρίσει πρώτη τον πατέρα του Αλέξανδρου αλλά φέρνοντας τον μια μέρα στο σπίτι τους, η Μπέμπα τον ερωτεύτηκε και της τον "έκλεψε". Μαζί με την αδερφή της, ανακατεύονται συχνά στη ζωή της οικογένειας Θεοτοκάτου. Αν και καλός άνθρωπος, είναι πολύ γρουσούζα και συνήθως όταν εύχεται κάτι σε κάποιον, συνήθως του συμβαίνει το αντίθετο.
Ηλίας Χατζηδημητρακόπουλος (Ηλίας Ζερβός): Αποτυχημένος δικηγόρος, φίλος και κουμπάρος του Αλέξανδρου και της Μαργαρίτας. Είναι ο κύριος σύντροφος της Χαράς και είναι πολύ ερωτευμένος μαζί της, αλλά κατά καιρούς, έχει υπάρξει ζευγάρι και με την γραμματέα του Αλέξανδρου, Ελευθερία ή έχει μείνει μόνος, όταν τον χωρίζει η Χαρά.
Χαρίκλεια (Χαρά) Πετρίδου (Φαίδρα Δρούκα): Ξαδέρφη της Μαργαρίτας και σύντροφος του Ηλία. Σε πολλά επεισόδια έχει δηλώσει ότι θέλει να κάνει παιδιά, αλλά πιστεύει ότι ο Ηλίας δεν είναι κατάλληλος για πατέρας, γι' αυτό και συχνά τον χωρίζει, δημιουργώντας σχέσεις με άλλους άντρες. Πάντα όμως επιστρέφει στον Ηλία. Είναι αρκετά δυναμική και απελευθερωμένη.
Άρης Θεοτοκάτος (Μέμος Μπεγνής): Ο μεγαλύτερος γιος της Μαργαρίτας και του Αλέξανδρου. Είναι φοιτητής νομικής, που επιθυμεί να γίνει καλλιτέχνης διεθνούς φήμης. Επίσης είναι πολύ δημοφιλής στο αντίθετο φύλο και λατρεύει τις μηχανές. Είναι ο πιο λογικός της οικογένειας και συχνά, δίνει συμβουλές για το πως να κάνει τις κοπέλες να τον θέλουν, στο μικρότερο αδερφό του, Ερμή. Είναι το μόνο παιδί της οικογένειας, στο οποίο η Μαργαρίτα και ο Αλέξανδρος έχουν απεριόριστη εμπιστοσύνη.
Ερμής Θεοτοκάτος (Χρήστος Σπανός): Ο μεσαίος γιος της οικογένειας και έχει μια δίδυμη αδερφή την Αφροδίτη. Μισεί το σχολείο, το διάβασμα και μαζί με την Αφροδίτη χάνουν συχνά τις πρώτες σχολικές ώρες. Όνειρο του είναι να γίνει μάγειρας. Δεν είναι τόσο δημοφιλής στο αντίθετο φύλο γι' αυτό συχνά, ζητάει συμβουλές από τον μεγαλύτερο αδερφό του, Άρη. Θεωρεί πως είναι τόσο ωραίος και γοητευτικός όπως ο Άρης.
Αφροδίτη Θεοτοκάτου (Μαρούσα Στρογγυόγλου): Δίδυμη αδερφή του Ερμή. Μισεί το σχολείο, το διάβασμα και μαζί με τον Ερμή χάνουν συχνά τις πρώτες σχολικές ώρες. Στον πρώτο κύκλο της σειράς, παρουσιάζεται ως κορίτσι στην εφηβεία που λατρεύει να ακολουθεί τη μόδα, που είναι πολύ απελευθερωμένη, μέσα σε όλα και δεν σταματάει να δημιουργεί σχέσεις με αγόρια, αλλά λίγο αργότερα να τους χωρίζει, επειδή βρίσκει κάποιον καλύτερο. Στον δεύτερο κύκλο όμως, φαίνεται πιο προσγειωμένη όσον αφορά το χαρακτήρα της, ενώ δεν παύει να έχει εφηβικές ανησυχίες. Μάλιστα, γνωρίζει έναν αρκετά μεγαλύτερο οδοντίατρο, τον Αυγουστή, με τον οποίο δηλώνει ερωτευμένη και σύντομα δημιουργούν σοβαρή σχέση.
Θεοδούλη "Λίλα" Θεοτοκάτου (Ιφιγένεια Καλούτσα: 1ος κύκλος, Μαρία Γαλέτα: 2ος κύκλος): Η μικρότερη κόρη της οικογένειας. Είναι 8 χρονών και πηγαίνει στο δημοτικό. Της αρέσει να μπλέκει συχνά στις υποχρεώσεις των μεγάλων, να παίζει με τον καλό της φίλο, Φίλιππο και δεν αποχωρίζεται ποτέ το κουνελάκι της. Συχνά έχει απορίες για λέξεις ή θέματα και δεν διστάζει να τις εκφράσει. Το πραγματικό της όνομα είναι Θεοδούλη αλλά, σύμφωνα με τον Αλέξανδρο, από μικρή τη φωνάζουν Λίλα.
Ελευθερία (Αθανασία Γκανά): Γραμματέας στο δικηγορικό γραφείο Θεοτοκάτου. Είναι ερωτευμένη με τον Αλέξανδρο και αντιπαθεί την Μαργαρίτα. Συχνά έχει κόντρα με την Χαρά για τον Ηλία ή για το ποιος κάνει κουμάντο στο γραφείο όταν λείπει ο Αλέξανδρος. Στο τελευταίο επεισόδιο του πρώτου κύκλου, κάνει την τελευταία της εμφάνιση διότι στη συνέχεια ακολουθεί το νιόπαντρο ζευγάρι, τον Ηλία και την Χαρά, στο ταξίδι του Μέλιτος τους στη Ρόδο, όπου γνωρίζει έναν νεαρό τον οποίο και παντρεύεται.
Λουκία (Θωμαΐς Ανδρούτσου): Γραμματέας στο γραφείο Θεοτοκάτου στον δεύτερο κύκλο της σειράς και βαφτισιμιά της μητέρας του, Μπέμπας. Έχει πτυχίο ψυχολογίας και συχνά αναλύει διάφορα ψυχολογικά θέματα ή ζητήματα.

 Διανομή 
μικρογραφία|250x250εσ|Οι πρωταγωνιστές της σειράς (2ος κύκλος).
ΗθοποιόςΡόλοςΓιάννης ΜπέζοςΑλέξανδρος ΘεοτοκάτοςΝαταλία ΤσαλίκηΜαργαρίτα Πετρίδου - ΘεοτοκάτουΑντιγόνη ΓλυκοφρύδηΜπέμπα Χουρμουζιάδου - ΘεοτοκάτουΣοφία ΟλυμπίουΤζούλια ΧουρμουζιάδουΗλίας ΖερβόςΗλίας ΧατζηδημητρακόπουλοςΦαίδρα ΔρούκαΧαρά ΠετρίδουΜέμος ΜπεγνήςΆρης ΘεοτοκάτοςΧρήστος ΣπανόςΕρμής ΘεοτοκάτοςΜαρούσα ΣτρογγυόγλουΑφροδίτη ΘεοτοκάτουΑθανασία ΓκανάΕλευθερία (Α' κύκλος)Θωμαΐς ΑνδρούτσουΛουκία (Β' κύκλος)Ιφιγένεια ΚαλούτσαΛίλα Θεοτοκάτου (Α' κύκλος)Μαρία ΓαλέταΛίλα Θεοτοκάτου (Β' κύκλος)

 Επεισόδια 
 Α' Κύκλος (2001-02) 

 Προβαλλόταν κάθε Δευτέρα στις 21:00 (επεισόδια 1-26) και κάθε Παρασκευή στις 21:00 (επεισόδια 27-34).

Αριθμός επεισοδίου σειράςΑριθμός επεισοδίου κύκλουΑ' ΠροβολήΤηλεθέαση
Σύνολο (15-44)1101/10/200131.5%  Ο Αλέξανδρος και η Μαργαρίτα με τα τέσσερα παιδιά τους και το κουνέλι, ο Βησσαρίων, ζουν μια ήσυχη οικογενειακή ζωή κάπου στα βόρεια προάστια της Αθήνας. Γνωρίστηκαν όταν ήταν δύο φοιτητές της Νομικής. Εκείνος πήρε το πτυχίο στην ώρα του, εκείνη έμεινε έγκυος άκαιρα στο δεύτερο έτος. Παντρεύτηκαν. Όλο το ανέβαλε η Μαργαρίτα το πτυχίο γιατί το ένα παιδί έφερνε το άλλο και πού χρόνος για διάβασμα. Για όλα τα πράγματα όμως υπάρχει η κατάλληλη ώρα και η ώρα του πτυχίου έχει φτάσει. Τα παιδιά μεγάλωσαν, ξεπετάχτηκαν και η Μαργαρίτα δεν σκοπεύει να μείνει για όλη της τη ζωή νοικοκυρά. Θέλει να δικηγορήσει. Η ιστορία μας ξεκινάει τη μέρα που η Μαργαρίτα πετάει για Κομοτηνή για να δώσει το τελευταίο της μάθημα. Ο Αλέξανδρος νομίζει ότι είναι πάρα πολύ εύκολο να μείνει μόνος με τέσσερα παιδιά στο σπίτι. Νομίζει όμως... Γιατί ούτε ένα στα τέσσερα δεν είναι ήρεμο και καλό παιδί, είναι όλα εγκλήματα.2208/10/200131.0% Η Μαργαρίτα προσπαθεί να ψήσει τον Αλέξανδρο να πάνε μαζί στην Κομοτηνή για να την υπερασπιστεί στο πειθαρχικό που έχει να αντιμετωπίσει για το σκονάκι που χρησιμοποίησε στις εξετάσεις. Ο Αλέξανδρος που δεν το καλοβλέπει το πτυχίο αυτό, δεν δίνει συγκεκριμένη απάντηση με αποτέλεσμα να εξαγριώσει την Μαργαρίτα η οποία αποφασίζει να μοιράσει τα σπιτικά της καθήκοντα στα υπόλοιπα μέλη της οικογένειας. Το χάος που επέρχεται κάνει τον Αλέξανδρο να το ξανασκεφτεί…3315/10/200127.2% Ο Αλέξανδρος απασχολημένος με μια υπόθεση του γραφείου ξεχνάει την υπόσχεση που έδωσε στη Μαργαρίτα, να επικοινωνήσει με τον πρύτανη του Πανεπιστημίου της Κομοτηνής. Η Μαργαρίτα βγαίνει με τον φίλο της, τον βουλευτή Ροδόπης Μάκη Ιγνατιάδη, για να της λύσει το πρόβλημα του πτυχίου και να κάνει τον Αλέξανδρο να ζηλέψει, πράγμα που πετυχαίνει.4422/10200128.6% Η Μαργαρίτα θέλει να αποδείξει διακαώς στον άντρα της -και σε όλη την οικογένεια- ότι θα γίνει μια καταπληκτική δικηγόρος. Η ευκαιρία της έρχεται όταν η θεία Τζούλια κατηγορείται ότι διέπραξε απάτη, εν αγνοία της φυσικά και εξαιτίας ενός φλερτ με έναν μεγάλο απατεώνα. Αντί να φωνάξουν τον Αλέξανδρο, αναλαμβάνει η Μαργαρίτα να την απαλλάξει. Επειδή δεν έχει άδεια ασκήσεως χρησιμοποιεί τον Ηλία, ο οποίος είναι ένας χασοδίκης και σε συνδυασμό με τη θεία Τζούλια στον ανακριτή κάνουν θαύματα... Η θεία Τζούλια κρίνεται προφυλακιστέα.5529/10/200130.4% Η Μαργαρίτα φέρει βαρέως ότι έκλεισε μέσα τη θεία του άντρα της, έστω και διά αντιπροσώπου. Περνάει όλη την ημέρα αναθεωρώντας τους στόχους της, δηλαδή την απόκτηση του πτυχίου και την άσκηση της δικηγορίας. Ο Αλέξανδρος αναλαμβάνει να σώσει τη κατάσταση και βγάζει τη θεία Τζούλια από τον Κορυδαλλό. Η Μαργαρίτα δεν μιλάει σε κανέναν, δεν ασχολείται με τίποτα παρά μόνο αναστενάζει και ξεφυσάει μες τη μαύρη δυστυχία.6605/11/2001Ν/ΑΗ Μαργαρίτα και ο Αλέξανδρος έχουν επέτειο γάμου. Το μόνο που θέλουν για να γιορτάσουν αυτή τη μέρα είναι να περάσουν ένα βράδυ στο σπίτι μόνοι οι δυο τους. Καταστρώνουν ολόκληρο σχέδιο δράσης και στέλνουν τα παιδιά στις γιαγιάδες χωρίς να τους θυμίσουν τι μέρα είναι. Όλα είναι έτοιμα για να περάσουν μια αξέχαστη βραδιά, όμως τα πράγματα δεν εξελίσσονται όπως τα έχουν σχεδιάσει.7712/12/200128.1% Η Χαρά τσακώνεται με τον Ηλία γιατί αρνείται να τον παντρευτεί. Προτιμάει να είναι ελεύθερη και να φλερτάρει ανενόχλητα. Η Μαργαρίτα συνειδητοποιεί ότι έχει ξεχάσει πως είναι να φλερτάρεις, αλλά δεν θέλει να φλερτάρει με κανέναν άλλον άνδρα πάρα μόνο με τον άντρα της. Οι δυο τους κανονίζουν να συναντηθούν εκτός σπιτιού, όπως τότε που πρωτογνωρίστηκαν και ερωτεύτηκαν. Όμως σε αυτό το ραντεβού όλα πηγαίνουν στραβά.8819/11/200128.9% Ο Αλέξανδρος αναλαμβάνει μια μεγάλη υπόθεση αρχαιοκαπηλίας και είναι πανευτυχής. Είναι τόσο ενθουσιασμένος που τραγουδάει όλη μέρα, μοιράζει λεφτά και δεν χαλάει χατίρι σε κανέναν. Τα παιδιά δεν χάνουν ευκαιρία και εκμεταλλεύονται όσο μπορούν την ευτυχία του πατέρα τους, πριν η αλήθεια τα τινάξει όλα στον αέρα.9926/11/200134.1% Τα παιδιά κανονίζουν να κάνουν πάρτι, και ενώ η Μαργαρίτα και ο Αλέξανδρος αρχικά φέρνουν αντιρρήσεις, στο τέλος συμφωνούν. Ο Αλέξανδρος αρχίζει να ανησυχεί για το τι πρόκειται να συμβεί στο πάρτι και αποφασίζει να μείνει στο σπίτι μαζί με τη Μαργαρίτα και τη Χαρά. Όμως, ένας φίλος του Άρη ερωτεύεται τη Μαργαρίτα και δεν ξεκολλάει από κοντά της όλη τη νύχτα, κάνοντας τον Αλέξανδρο έξω φρενών από τη ζήλια του.101003/12/200128.1% Ο Ιγνατιάδης, ο βουλευτής Ροδόπης που μεσολάβησε στον πρύτανη Κομοτηνής για την υπόθεση του πτυχίου της Μαργαρίτας, έχει μπλέξει σε ένα πολιτικό σκάνδαλο. Η συνάντηση του με τη Μαργαρίτα στάθηκε αφορμή να αναθερμανθεί η σχέση του με τον Αλέξανδρο και να του εμπιστευτεί την υπεράσπιση του στις κατηγορίες της αντιπολίτευσης για υπεξαίρεση. Την ίδια μέρα, η Λίλα πηγαίνει στον κήπο της γιαγιάς της στη Βάρκιζα για να βρει καινούργια φύλλα για το φυτολόγιο της, όπου θα ανακαλύψει ένα όχι και τόσο αθώο φύλλο που θα τους βάλει όλους σε μπελάδες.111110/12/200129.8% Μια μέρα στη κουζίνα και ενώ μαγειρεύει σουπιές ξιδάτες, η Μαργαρίτα συνειδητοποιεί ότι δεν αντέχει τη μυρωδιά του ξιδιού. Η θεία Τζούλια της λέει ότι μάλλον κάτι άσχημο της θυμίζει. Η Μαργαρίτα θυμάται ότι στην αρχή του δεσμού της με τον Αλέξανδρο, εκείνος την είχε απατήσει ένα Σάββατο βράδυ και εκείνη έκλαιγε στη κουζίνα, ενώ μύριζε ξίδι από ένα σπασμένο μπουκάλι. Αποφασίζει λοιπόν τώρα εκ του ασφαλούς, να τον κάνει να πληρώσει για εκείνη την απιστία του.121217/12/200133.5% Πλησιάζουν τα Χριστούγεννα και στην οικογένεια προκύπτουν σοβαρές διαφωνίες σχετικά με το στυλ της διακόσμησης. Θα είναι παραδοσιακό όπως θέλει ο Αλέξανδρος; Θα είναι ρομαντικό όπως θέλει η Μαργαρίτα; Θα είναι μοντέρνο και hi-tech όπως θέλουν τα παιδιά; Ή όλα μαζί;131324/12/200132.3% Ο Άγιος Βασίλης, που είναι χιλίων τριακοσίων ετών και έχει στραμπουλιγμένο πόδι από το μπες-βγες στις καμινάδες, επισκέπτεται την οικογένεια Θεοτοκάτου. Εκείνοι νομίζοντας πως είναι κλέφτης προσπαθούν να τον ξεφορτωθούν. Τελικά, ο Άγιος Βασίλης προσπαθώντας να τους πείσει ότι είναι αληθινός, τους πραγματοποιεί τα όνειρα τους αποδεικνύοντας τους συγχρόνως ότι αυτά που λέμε ότι θέλουμε με αυτά που θέλουμε πραγματικά απέχουν πολύ.141431/12/200136.0% Τα παιδιά, σαν κακομαθημένα που είναι, θέλουν ακριβά δώρα και δεν τους ενδιαφέρουν καθόλου τα «δώρα καρδιάς» που σχεδιάζει η Μαργαρίτα. Ώσπου χτυπάει τη πόρτα ένα μικρό κοριτσάκι που λέει τα κάλαντα. Είναι μόνο του, ορφανό και το μόνο που θέλει από τον Άγιο Βασίλη είναι μια μητρική αγκαλιά. Αυτό κάνει τα παιδιά να συνειδητοποιήσουν μερικά πολύ βασικά πράγματα που τα θεωρούσαν δεδομένα.151514/01/200228.8% Στο σπίτι των Θεοτοκάτων φτάνει η παλιά φίλη και συμμαθήτρια της Μαργαρίτας, η Άντζελα. Ο Αλέξανδρος φοβάται τις κακές επιρροές γιατί η Άντζελα είναι πετυχημένη επαγγελματίας και επαναστατημένη γυναίκα. Η διάθεση του αλλάζει τη στιγμή που πιάνει την Άντζελα να κάνει «ιδιαίτερα μαθήματα» σεξουαλικής αγωγής στον Ερμή. Αντίθετα, η Μαργαρίτα μετανιώνει που τη κάλεσε και ψάχνει να βρει πως θα τη στείλει πίσω στο Παρίσι, απ’ όπου ήρθε.161621/01/200230.7% Είναι μια μέρα τρέλας για το σπίτι των Θεοτοκάτων, ο Βησσαρίων γεννάει και όλοι αντιλαμβάνονται το λάθος που είχαν κάνει. Τελικά, ήταν κορίτσι. Η Μπέμπα που έχει χάσει πέραν του δέοντος στο καζίνο αποφασίζει να πουλήσει τον οικογενειακό τάφο για να γλιτώσει από τους τοκογλύφους. Η Αφροδίτη ερωτεύεται τον υδραυλικό που έρχεται να φτιάξει μια διαρροή στο μπάνιο και ο Αλέξανδρος αναλαμβάνει να υπερασπιστεί μια γριά με εφτά γάτες που παρενοχλούν τη σχολή χορού που στεγάζεται στον κάτω όροφο.171728/01/200230.6% Ο Ερμής και η Αφροδίτη τσακώνονται πολύ άσχημα και αποφασίζουν να μη ξαναμιλήσουν ο ένας στον άλλον. Ο Αλέξανδρος προσπαθεί να τους πείσει ότι το αίμα νερό δεν γίνεται, αλλά ένα τηλεφώνημα από την Ουψάλα της Σουηδίας του αλλάζει άποψη. Μια παλιά ιστορία, που συνέβη πριν από εικοσιοκτώ χρόνια, έρχεται να ταράξει την ηρεμία της οικογένειας Θεοτοκάτου.181804/02/200231.4% Ο Αλέξανδρος και η Μπέμπα αρνούνται να συναντήσουν την ετεροθαλή αδερφή του Αλέξανδρου από τη Σουηδία. Η θεία Τζούλια όμως ήξερε την ύπαρξη της κοπέλας και για χρόνια το έκρυβε σαν επτασφράγιστο μυστικό. Η αδερφή του Αλέξανδρου είναι αποφασισμένη να μη γυρίσει πίσω αν δεν γνωρίσει τουλάχιστον τον αδερφό της.191911/02/2002Ν/ΑΗ Μαργαρίτα πηγαίνει στη Κομοτηνή για να δώσει επιτέλους το μάθημα που χρωστάει και να πάρει το πτυχίο της. Παράλληλα, ο Αλέξανδρος περιμένει μια μεγάλη υπόθεση από τη Παπαρούπα. Ο λυκειάρχης των παιδιών τηλεφωνεί στο σπίτι τους για να προειδοποιήσει ότι κινδυνεύουν να μείνουν στην ίδια τάξη λόγω απουσιών και η Χαρά αναλαμβάνει ρόλο κηδεμόνα προετοιμάζοντας συγχρόνως τον εαυτό της για το ρόλο της μητέρας.202018/02/200232.8% Ο Άρης φέρνει στο σπίτι του τον καλύτερο φοιτητή της Νομικής, που είναι ένας έγχρωμος από το Σουδάν. Ο Αλέξανδρος ενθουσιάζεται με το καταπληκτικό παιδί που υπερπήδησε όλα αυτά τα εμπόδια για να φτάσει να γίνει ο πρώτος φοιτητής σε ελληνικό πανεπιστήμιο. Ο θαυμασμός του Αλέξανδρου για τον Μάικ σταματάει τη στιγμή που αντιλαμβάνεται ότι ο αλλοδαπός φοιτητής είναι ερωτευμένος με την Αφροδίτη και δεν ξέρει τι να κάνει για να τον ξεφορτωθεί από τη ζωή τους.212125/02/200232.9% Μια θεία της Μαργαρίτας και της Χαράς πεθαίνει αφήνοντας το μεγάλο σπίτι της στη Σαρωνίδα εξ' αδιαιρέτου στις επτά ξαδέρφες. Ο Αλέξανδρος αποφασίζει να εξαγοράσει τα μερίδιά τους και να αποκτήσει η οικογένεια δικό της εξοχικό. Το σχέδιο χαλάει όταν η Χαρά του εξομολογείται ότι σ' αυτό το σπίτι περνούσαν τα καλοκαίρια τους ως παιδιά και τότε η Μαργαρίτα ήταν ερωτευμένη με έναν τρίτο τους ξάδερφο, με τον οποίο πηγαίνανε βαρκάδα.222204/03/2002Ν/ΑΟ Αλέξανδρος ετοιμάζεται να συναντήσει τους συμμαθητές του, πιστεύοντας ότι θα πάνε σε κάποιο ταβερνάκι να θυμηθούνε τα παλιά. Όταν φτάνει στη διεύθυνση που του έδωσαν, διαπιστώνει ότι είναι ένα πολύ γνωστό στριπτιζάδικο. Εκεί, οι παλιοί συμμαθητές θυμούνται όλες τις αταξίες που έκαναν όταν ήταν παιδιά και τελικά ο Αλέξανδρος γυρίζει στο σπίτι του τα ξημερώματα.232311/03/200221.4% Είναι Απόκριες και τα παιδιά αποφασίζουν να κάνουν ένα πάρτι μασκέ. Ο Αλέξανδρος προτείνει διάφορες εξωφρενικές στολές και τα παιδιά τον κοροϊδεύουν, όμως στο πάρτι εμφανίζονται κάποιοι με τις στολές που πρότεινε ο Αλέξανδρος. Μόνο που δεν έχουν καμία σχέση με τα παιδιά και το σχολείο τους, αλλά άμεση σχέση με τα πολύτιμα αντικείμενα στο σπίτι των Θεοτοκάτων.242418/03/2002Ν/ΑΚαθαρά Δευτέρα και η οικογένεια αποφασίζει να πάρει μέρος στον διαγωνισμό χαρταετού που διοργανώνει το σχολείο της Λίλας. Την ίδια μέρα, η Μπέμπα ερωτεύεται έναν αριστοκρατικό άντρα που πέφτει θύμα του χαρταετού της οικογένειας και φεύγει μαζί του για ολοήμερη εκδρομή. Ο χαρταετός όμως περνάει από διάφορες περιπέτειες μέχρι να φτάσει να πάρει το πρώτο βραβείο.252501/04/200218.9% Είναι Πρωταπριλιά και οι φάρσες στο σπίτι των Θεοτοκάτων αρχίζουν από το πρωί. Το τηλεφώνημα όμως της Πολυξένης, της μητέρας της Μαργαρίτας, δεν είναι καθόλου φάρσα. Έρχεται στην Αθήνα να γνωρίσει τον φίλο της άλλης κόρης της, της Ίρμας. Ο Αλέξανδρος έρχεται αντιμέτωπος με την ερωτική διάθεση της συναδέλφου του.262608/04200226.0% Η Μαργαρίτα αισθάνεται ξαφνικά μόνη. Στο διπλανό σπίτι μετακομίζει ένας πιλότος της πολιτικής αεροπορίας, ο οποίος είναι ακριβώς το αντίθετο από τον Αλέξανδρο. Είναι ευαίσθητος, ασχολείται με τα λουλούδια, τη μαγειρική, φτιάχνει γλυκά του κουταλιού και γυμνάζεται. Καλεί την Μαργαρίτα να κάνουν μαζί τζόκινγκ και εκείνη αρχίζει να τον ερωτεύεται.272719/04/200224.2% Ο Ερμής και η Αφροδίτη περνάνε τις καλύτερες σχολικές τους μέρες από τότε που η Χαρά βγαίνει με τον λυκειάρχη τους. Τώρα μπορούν να κάνουν κοπάνες ανεξέλεγκτα, να μη διαβάζουν, να αργούν στα μαθήματα. Ο Αντωνάκης όμως έχει ένα πάρα πολύ σοβαρό πρόβλημα που βάζει τη Χαρά σε σκέψεις. Η Μαργαρίτα αισθάνεται κολακευμένη από το φλερτ του καινούριου τους γείτονα και πιστεύει ότι τον ερωτεύτηκε κεραυνοβόλα.282826/04/200231.6% Ο Ερμής γνωρίζει μέσα από το ίντερνετ μια κοπέλα από τη Πάτρα, η οποία θέλει να έρθει να τον συναντήσει. Ο Ερμής πανικοβάλλεται, δεν ξέρει τι να κάνει και που να τη πάει. Ο Άρης του προτείνει να πάνε στη Βάρκιζα και να τη φιλοξενήσουν οι γιαγιάδες. Δεν λένε όμως τίποτα στη Μαργαρίτα γιατί υπάρχει ένα μελανό σημείο. Η κοπέλα αυτή είναι τριαντάρα... και παντρεμένη.292917/05/2002Ν/ΑΗ Μαργαρίτα παίρνει επιτέλους το πτυχίο της και ο Αλέξανδρος της υπόσχεται ένα ταξίδι για τα επινίκια. Η Παπαρούπα αναλαμβάνει μια κληρονομική διαιτησία στο Ναύπλιο, αλλά βαριέται να πάει εκείνη και στέλνει τον Αλέξανδρο. Ο Αλέξανδρος παρουσιάζει το ταξίδι αυτό σαν το ταξίδι που έταξε στη Μαργαρίτα. Μόλις φτάνουν όμως, η Μαργαρίτα αντιλαμβάνεται ότι εκτός από ρομαντικό ταξίδι, είναι και επαγγελματικό και γίνεται έξαλλη.303024/05/200224.1% Ο Αλέξανδρος έχει τα γενέθλιά του και πέφτει σε κατάθλιψη. Ο Άρης καλεί τους παλιούς συμμαθητές του πατέρα του, να παίξουν όπως παλιά ένα παιχνίδι μπάσκετ, με αντίπαλους εκείνον και την παρέα του. Η μελαγχολία του Αλέξανδρου περνάει όταν οι μεγάλοι νικάνε τους μικρούς.313131/05/200226.9%  Η Μαργαρίτα, θυμωμένη από την αντιμετώπιση του Αλέξανδρου, παίρνει τη μικρή και φεύγει για Θεσσαλονίκη - σίγουρη ότι ο Αλέξανδρος μόνος του με τρία παιδιά δεν θα αντέξει για πολύ και θα πέσει στα πόδια της να τη φέρει στο γραφείο. Η Χαρά όμως στέλνει μια φίλη της, μαγείρισσα επαγγελματία, στο σπίτι και έτσι ο Αλέξανδρος μπορεί να παίξει πια εκ του ασφαλούς.323207/06/200225.2%  Η Μαργαρίτα πηγαίνει πρώτη μέρα στο γραφείο του Αλέξανδρου σαν ασκούμενη. Στο σπίτι μένει η Λετίτσια και τα παιδιά βρίσκουν ευκαιρία να κάνουν τα δικά τους. Η Μαργαρίτα παίρνει τη πρώτη της υπόθεση, μήνυση μιας γριάς κατά νεαρού που της έσπασε τις αγαπημένες της τριανταφυλλιές. Όλα μοιάζουν να είναι υπό έλεγχο, όταν στο σπίτι αρχίζουν να έρχονται απειλητικά σημειώματα.333314/06/200225.0% Στο γραφείο έρχονται διάφορες υποθέσεις τις οποίες η Μαργαρίτα -αντί να τις πάει στο δικαστήριο- τις συμβιβάζει. Σκέφτεται περισσότερο σαν άνθρωπος και σαν γυναίκα παρά σαν δικηγόρος. Ο Αλέξανδρος που βλέπει τις εισπράξεις του γραφείου να ελαττώνονται βάζει όριο το τέλος της εβδομάδας για να ξαναγίνουν κανονικό γραφείο, αλλιώς η Μαργαρίτα επιστρέφει σπίτι.343421/06/200228.1%  Η Χαρά ετοιμάζεται για τον γάμο της με τον Ηλία, όμως Ελευθερία αποφασίζει να τον αποπλανήσει. Τον κλειδώνει στο γραφείο, αλλά χωρίς να το ξέρει κλειδώνει μέσα και τον Αλέξανδρο, ο οποίος πρέπει να φύγει για το δικαστήριο. Όταν προσπαθούν να ανοίξουν τη πόρτα, η πόρτα έχει μαγκώσει και ο Αλέξανδρος χάνει τη δίκη. Έτσι, η Μαργαρίτα αποφασίζει να πάει στο δικαστήριο, παρίσταται σαν συνήγορος και κερδίζει την υπόθεση. Η αντιμετώπιση της ίδιας της οικογένειας όμως την αποκαρδιώνει.

 Β' Κύκλος (2002-03) 

 Προβαλλόταν κάθε Παρασκευή στις 21:00 (επεισόδια 35-45) και κάθε Δευτέρα στις 21:00 (επεισόδια 47-48).
 Το 46ο (εορταστικό) επεισόδιο προβλήθηκε Τετάρτη στις 21:45.

Αριθμός επεισοδίου σειράςΑριθμός επεισοδίου κύκλουΑ' ΠροβολήΤηλεθέαση
Σύνολο (15-44)35104/10/200225.2%  Ο Αλέξανδρος έχει βάλει υποψηφιότητα για το δημοτικό συμβούλιο και η Μπέμπα του ετοιμάζει ένα πάρτι γνωριμίας με τους ψηφοφόρους του. Στο μεταξύ, η Μαργαρίτα ασχολείται με μια υπόθεση που έχουν από κοινού αναλάβει. Ο Αλέξανδρος περιμένει να έρθει η Μαργαρίτα για να αρχίσει την ομιλία του.36211/10/200224.2%  Η προεκλογική περίοδος έχει φτάσει για τα καλά και όλοι στην οικογένεια Θεοτοκάτου ασχολούνται με την υποψηφιότητα του Αλέξανδρου, κάνοντας σχέδια για το μέλλον. Όλοι εκτός από τον ίδιο τον υποψήφιο, που τους έχει τρελάνει με την αναποφασιστικότητα του.37318/10/200224.0%  Ο Αλέξανδρος εκλέγεται και αναλαμβάνει τα καθήκοντα του ως αντιδήμαρχος. Η ζωή τώρα θα αλλάξει και ο ίδιος θα μοιράζεται ανάμεσα στην υπηρεσία του νόμου και την εξυπηρέτηση του πολίτη. Η Μαργαρίτα στο γραφείο τα καταφέρνει μια χαρά, τα παιδιά όμως στο σπίτι είναι ανεξέλεγκτα και όπως όλα δείχνουν, ανεξέλεγκτες θα είναι και οι καταστάσεις που θα δημιουργηθούν.38425/10/200225.4%  Ο Αλέξανδρος και η Μαργαρίτα έχουν πέσει με τα μούτρα στις δουλειές και στο σπίτι, ενώ τα παιδιά έχουν πέσει με τα μούτρα στους έρωτες. Η Αφροδίτη πετάει στα σύννεφα από ερωτική έξαρση, ο Ερμής έχει πέσει στα πατώματα από ερωτική απογοήτευση και ο Άρης νοικιάζει διαμέρισμα για να στεγάσει τον έρωτά του ή μάλλον τους έρωτες του.39501/11/200227.5%  Η κατάσταση στο σπίτι έχει φτάσει στο απροχώρητο. Η Μαργαρίτα σηκώνεται από τα ξημερώματα για να τα προλάβει όλα και ο Αλέξανδρος αποφασίζει να τη βοηθήσει. Η απόφαση του αυτή όμως βρίσκει αντίθετη τη Μπέμπα, που μη μπορώντας να διανοηθεί ότι ο γιος της θα κάνει στο σπίτι δουλειές, αποφασίζει να τους βρει οικιακή βοηθό.40615/11/200225.1%  Η Μαργαρίτα το βάζει σκοπό να παντρέψει την Όλγα με τον καλό της γιατί -όπως λέει- πάνω απ' όλα ο έρωτας. Ο καλός της Όλγας όμως δεν είναι απλώς μη Πόντιος, είναι Αιγύπτιος και μάλιστα κόπτης. Ο Αλέξανδρος προσπαθεί να πείσει τη γυναίκα του να μην ανακατευτεί αλλά εκείνη απτόητη, αποφασίζει να βαφτίσει Χριστιανό τον γαμπρό και να παντρέψει το νεαρό ζευγάρι.41722/11/200226.4%  Ένα lifestyle περιοδικό στέλνει μια δημοσιογράφο του να πάρει συνέντευξη από την οικογένεια των Θεοτοκάτων. Στην αρχή, όλοι αντιδρούν αλλά κατόπιν ωρίμου σκέψεως αποφασίζουν να δείξουν τον καλύτερο τους εαυτό και να δώσουν τη συνέντευξη. Τα πράγματα όμως δεν εξελίχθηκαν όπως τα υπολόγιζαν.42829/11/200227.1%  Η Μαργαρίτα και ο Αλέξανδρος αντιμετωπίζουν τους φουσκωμένους λογαριασμούς του σπιτιού και θέλουν να μάθουν στα παιδιά την οικονομία. Ο Άρης δεν βρίσκει λεφτά στο συρτάρι που έχουν πάντα για τις ανάγκες του σπιτιού και ο Αλέξανδρος αρχίζει έρευνα για να ανακαλύψει πως εξαφανίστηκαν.43906/12/200227.3%  Ο Αλέξανδρος ως αντιδήμαρχος και υπεύθυνος των σχολείων της περιοχής αποφασίζει να κάνει ένα τραπέζι στον Γενικό Γραμματέα του Υπουργείου Παιδείας και τους διευθυντές των δύο λυκείων του Δήμου. Μια σειρά από γεγονότα φτάνουν τη Μαργαρίτα στα πρόθυρα νευρικής κρίσης.441013/12/200227.8% Ο Αλέξανδρος προσπαθώντας να βοηθήσει τον Ηλία να ανακαλύψει αν έχει πρόβλημα γονιμότητας, ανακαλύπτει ότι έχει ο ίδιος. Πανικοβάλλεται και αρχίζει να πιστεύει ότι δεν είναι δικά του τα παιδιά.451120/12/200226.6%  Πλησιάζουν Χριστούγεννα και η οικογένεια κάνει τα σχέδια της πως να περάσουν όλοι μαζί τις γιορτές. Τα παιδιά δεν θέλουν να φύγουν από Αθήνα, η Μαργαρίτα θέλει να πάνε Θεσσαλονίκη και ο Αλέξανδρος προσπαθεί να συμβιβάσει τα δύο μέτωπα.461201/01/200322.1%  Μία περίπτωση εγκατάλειψης οικογενειακής στέγης έρχεται στο γραφείο του Αλέξανδρου, ο οποίος έχει μπουχτίσει από τέτοιες υποθέσεις και δεν δίνει μεγάλη σημασία. Η Πρωτοχρονιά είναι πολύ κοντά και η οικογένεια, που έμεινε τελικά Αθήνα, ετοιμάζει τα δώρα της. Το βράδυ όμως έξω από τη πόρτα της οικογένειας ακούγεται κλάμα μωρού. Ανοίγουν και βρίσκουν ένα νεογέννητο σ' ένα καλαθάκι με ένα σημείωμα καρφιτσωμένο πάνω στη κουβέρτα του.471320/01/200329.8%  Η Μαργαρίτα δέχεται ένα τηλεφώνημα από τη μητέρα της ότι είναι στο νοσοκομείο και φεύγει αμέσως για Θεσσαλονίκη. Τα παιδιά έχουν δηλώσει στο σχολείο τους ότι θα συμμετέχουν στις ανταλλαγές μαθητών από άλλες χώρες της Ε.Ε. και ότι μπορούν να φιλοξενήσουν δύο μαθητές και μια καθηγήτρια. Το πρόγραμμα των ανταλλαγών ξεκινάει τη μέρα που η Μαργαρίτα φεύγει για Θεσσαλονίκη...481427/01/200330.9%  Η Μαργαρίτα είναι πολύ θυμωμένη που βρήκε στο κρεβάτι τον Αλέξανδρο με τη Τζούλι και αποφασίζει να φύγει από το γραφείο και να ανοίξει δικό της. Ο Αλέξανδρος προσπαθεί να τη πείσει ότι έκανε λάθος, αλλά η Μαργαρίτα είναι αποφασισμένη. Οι καυγάδες στο σπίτι είναι καθημερινοί και η κατάσταση έχει φτάσει στο απροχώρητο, ώσπου τα παιδιά επιστρατεύουν τα μεγάλα μέσα.

 Παραπομπές 

 Εξωτερικοί σύνδεσμοι 
Άκρως Οικογενειακόν στο IMDb

Κατηγορία:Τηλεοπτικές σειρές ΑΝΤ1
Κατηγορία:Ελληνικές κωμικές τηλεοπτικές σειρές